cyanic-selkie/wikianc huggingface dataset:
Վեներա (ֆիլմ)
Արտաքին հղումներ
Կատեգորիա:Լոնդոնում նկարահանված ֆիլմեր Կատեգորիա:Անգլերեն ֆիլմեր Կատեգորիա:Բրիտանական ֆիլմեր Կատեգորիա:Ֆիլմեր, որոնց գործողությունները տեղի են ունենում Անգլիայում Կատեգորիա:2006 ֆիլմեր Կատեգորիա:Դրամա ֆիլմեր Կատեգորիա:Կինոկատակերգություններ Կատեգորիա:Բրիտանական դրամա ֆիլմեր Կատեգորիա:Բրիտանական կինոկատակերգություններ Կատեգորիա:Բրիտանական ռոմանտիկ ֆիլմեր Կատեգորիա:BAFTA մրցանակի դափնեկիր ֆիլմեր Կատեգորիա:Բրիտանական մելոդրամա ֆիլմեր Կատեգորիա:Ֆիլմեր, որոնց գործողությունները տեղի են ունենում Լոնդոնում Կատեգորիա:Ամերիկյան կատակերգական դրամա ֆիլմեր
Թեյոն
Կիմ Թեյոն, հարավկորեացի երգչուհի, ավելի հայտնի է որպես Թեյոն։ Նա առաջնաելույթ է կատարել 2007 թվականին, որպես հարավկորեական կանացի Girls' Generation խմբի անդամ S.M. Entertainment-ի հովանու տակ, նաև TTS ենթախմբի անդամ է Թիֆֆանիի և Սոհյոնի հետ միասին։ Բացի խմբային առաջնաելույթից Թեյոնը նաև ձայնագրել է երգեր տարբեր ֆիլմերի, դորամանների և գովազդների համար։
Կենսագրություն
Թեյոնը ծնվել է 1989 թվականի մարտի 9- ին Չոնջույում, Հարավային Կորեա։ Աղջիկը ունի մեծ եղբայր և փոքր քույր։ 13 տարեկան հասակում Թեյոնը եկավ այն մտքին, որ նա լավ է երգում։ Միջնակարգ դպրոցում աղջիկը անցնում է լսումներ S.M. գործակալությունում և դառնում է վերապատրաստվող։ Յուրաքանչյուր կիրակի նա Չոնջույից գնում էր Սեուլ, որտեղ ջանասիրաբար աշխատել է իր վոկալի վրա։ 2004 թվականին նրա վոկալի նախկին մարզիչը Չոնգ Սունգ Ոնը, ով շատ էր ցանկանում, որպեսզի բոլորը գիտակցեն նրա խնամակալի պոտենցիալը, տվեց նրան հնարավորություն մասնակցել «You Bring Me Joy-ի» ձայնագրմանը։ Նույն թվականին, 15 տարեկան հասակում, Թեյոնը զբաղեցրել է առաջին տեղը S.M գործակալության վոկալիստների երիտասարդական մրցույթում և հենց այդ ժամանակ պաշտոնապես ստորագրեց պայմանագիր գործակալության հետ, որտեղ և շարունակեց վերապատրաստվել մինչ առաջնաելույթ Girls' Generation-ի կազմում 2007 թվականին։
Միանձնյա կարիերա
Թեյոնը սկսել է միանձնյա կարիերա, երգելով մի քանի սաունդթրեկներ։ Նրա առաջին երգը եղել է՝ «Manyageh» երգը, KBS2 հեռուստաալիքի «Հոն Գիլ Դոն»  և «Deullinayo»  երգը, «Բեթհովենի վիրուս» դորամանների համար։
«If» ստեղծագործությունը դարձել է հայտնի տարբեր երաժշտական չարթերում այն ժամանակ, երբGirls Generation- ը թողարկեց «Babу Babу» ալբոմը ։ Իսկ «Can You Hear Me» երգի համար Թեյոնը ստացել է մրցանակ «YEPP Popularity» կատեգորիայում «2008 Golden Disk» մրցանակաբաշխության ժամանակ ։
Իր գործընկերոջ հետ միասին, Սաննի մականունով, կատարել է «SarangInGulYo» երգը «Heading to the Ground» դորամայի համար ։ Ինչպես նաև Սեուլ քաղաքի գովազդի համար թողարկվել է «S.E.O.U.L.» երգը, ձայնագրված Girls Generation-ի և Super Junior-ի հետ միասին։ Եվս մեկ միասնական աշխատանք է եղել գովազդային երգ Caribbean Bay — «Cabi» ջրաշխարհի համար, երգելով Ջեսիկայի, Սոհյոնի, Թիֆֆանիի և Սաննիի հետ, ինչպես նաև 2PM բոյ բենդի մասնակցությամբ ։
Իր ուսուցչի և դաստիարակի հետ միասին The One նա ձայնագրել է դուետ «Like a Star» երգը, որը թողարկվել է 2010 թվականի նոյեմբերի 17- ին ։ Եվս մեկ սաունդթրեկ Թեյոնը ձայնագրեց, «I love You» երգը, որը թողարկվել է 2010 թվականի դեկտեմբերի 13- ին։ Երգը զբաղեցրեց առաջին հորիզոնականը մի քանի երաժշտական չարթերում ։ 2011 թվականի դեկտեմբերի 31-ին թողարկվել է Թեյոնի և Կիմ Բոմ Սույի զույգերգը «Different» (Տարբեր) երգը։ Երգը զբաղեցրել է առաջին հորիզոնականները չարթերում թողարկումից հետո ։ Նա նաև երգել է Քանթայի հետ «7989» երգը «Kangta’s Album Eternity» ալբոմի համար։
2012 թվականի մարտի 28-ին Թեյոնը թողարկել է «Missing You Like Crazy» սաունդթրեկը կորեական «Երկու սրտերի թագավորը» մելոդրամայի համար, որտեղ գլխավոր դերերում նկարահանվել են Լի Սըն Գին և Հա Ջի Ոնը։ Երգը զբաղեցրել է առաջին տեղը այնպիսի չարթերում, որոնցից են՝ Melon, Naver, Mnet, Soribada, Bugs, Olleh и Daum, հասնելով «All Kill» կարգավիճակի (երբ երգը հասնում է առաջին հորիզոնական բոլոր 9 չարթերում) թողարկման հենց առաջին օրը ։ Մինչ այդ Թեյոնը մերժում էր սաունդթրեկներ կատարելու առաջարկները Girls Generation արտասահմանում ունեցած գրաֆիկի համար, բայց այնուամենայնիվ վերցնում է այս ծրագիրը, քանի որ ավելի վաղ խոստացել էր ռեժիսոր Լի Փիլ Հոյին, ով աշխատում էր «Բեթհովենի վիրուսը» դորամայի վրա։ Ռեժիսորը ասել է, որ երբ ստացել է «Երկու սրտերի թագավորը» դորամայի սյուժեն, նա միանգամից առաջարկել է Թեյոնին սաունդթրեկը կատարելու համար, հիմնավորելով այն, որ միայն նա կարող է կատարել երգ այս դորամայի համար։
Դերասանական կարիերա
2010 թվականի մայիսի 7-ին Թեյոնը առաջին անգամ ներկայացել է որպես դերասանուհի մյուզիքլում, գլխավոր դերում «Կեսօրի Արև» բեմադրությունում, հիմնված ճապոնական «Taiyo no uta» (Aya Denkawa) վեպի վրա ։ Մյուզիքլը պատմում է 17- ամյա Կաորու Ամանեի մասին, ով տառապում է հազվադեպ հանդիպող «քսերոդերմա» հիվանդությամբ։ Նա չի կարող գտնվել արևի շողերի տակ, բայց նա ունի երազանք և հույս, նա գրում է երգեր և կատարում է դրանք երեկոյան ժամերին գնացքի կայարանում։ Թեյոնը ստացել է դրական կարծիքներ իր կատարած դերի համար։ Մյուզիքլին մասնակցելու համար նա սովորել է կիթառ նվագել ։
Թեյոնը և նրա «համախմբեցին» Սոհյոնը ընտրվել են «Անճոռնի ես» անիմացիոն ֆիլմի կորեական կրկնօրինակման համար։ Թեյոնը հնչյունավորել է Մարգոյին, իսկ Սոհյոնը Մարգոյի փոքրիկ քրոջը՝ Էդիտին ։
Փետրվարի 10- ին Թեյոնը հայտնվել է SBS հեռուստաալիքի ‘Սալամանդր Գուրու և թիմ‘ սիթքոմի երրորդ սերիայում։ Նա խաղացել է ուժեղ աղջկա, հարուստ ժառանգի դեր, ով օգտագործում է իր հմայքը, որպեսզի հասնի իր սիրելիին, ում դերը կատարել է Չոի Մին Հոն SHINee բոյ բենդից ։
SNSD-TTS հայտնվել է Քանգ Դոնգ Ոնի նոր «Իմ փայլուն կյանքը» ֆիլմի կամեո դերերում, որը էկրաններին է հայտնվել 2014 թվականի սեպտեմբերի 3-ին։ Նաև հայտարարվել է, որ SNSD-TTS-ը կհայտնվի SBS հեռուստաալիքի 2015 թվականի Պրոդյուսեր դորամայի կամեո դերերում։
Հեռուստահաղորդում
Թեյոնը մասնակցել է MBC հեռուստաալիքի «Նորապսակներ» ռեալիթի շոուին։ Նրա «ամուսին» է եղել հումորիստ Չոնգ Հյոնգ Դոնգը։ Երբ այս նորության մասին հայտարարվել է, այն կորեացի դիտողների կողմից քննադատությունների արժանացավ, «նորապսակների» տարիքային (11 տարի) մեծ տարբերության պատճառով ։
Թեյոնը եղել է հաղորդավար KBS հեռուստաալիքի «Win Win» հաղորդման ժամանակ Քիմ Սընգ Ուի, Ու Յոնգի (2PM), Չհվե Հվանգ Ջոնգի և Կիմ Սինգ Յոնի հետ միասին ։
2012 թվականի փետրվարի 11-ից Թեյոնը վարում է MBC հեռուստաալիքի ''«Show! Music Core»'' հաղորդումը, Թիֆֆանիի և Սոհյոնի հետ միասին ։
2012 թվականի փետրվարի 22-ից Թեյոնը ներկայացել է որպես «Gaon Chart K-Pop Awards» առաջին մրցանակաբաշխության հաղորդավար, իսկ ապրիլի 7-ին Թիֆֆանի և 2PM խմբի անդամ՝ Նիկ Կունի հետ միասին վարել է «2012 Korean Music Wave» համերգը Բանգկոկում, Թաիլանդ ։
2012 թվականի ապրիլի 22-ին Թեյոնը և Թիֆֆանին մասնակցել են SBS հեռուստաալիքի «Քեյ փոփ Աստղ» հաղորդման էպիզոդի նկարահանմանը, ելույթ ունենալով մասնակից Բեք Ա Յոնի հետ միասին, երգելով «Lady Marmalade» երգը ։
Նույն թվականի սեպտեմբերին Թեյոնը մասնակցել է «Վազող մարդը» հաղորդման 112-րդ էպիզոդի նկարահանմանը ։
2014 թվականին Թեյոնը մասնակցել է Jtbc հեռուստաալիքի «Թաքնված երգիչ» հաղորդմանը։ Էպիզոդները Թեյոնի մասնակցությամբ ունեցել են բարձր վարկանիշ, ինչպես նաև վիճաբանություններ են ստեղծել կապված սցենարիստների ընտրած երգերի հետ, որոնք եղել են SNSD-ի երգացանկից, այլ ոչ թե երգչուհու սոլո ստեղծագործություններից։
2014 թվականին Թեյոնը SNSD-TTS ենթախմբի կազմի հետ միասին մասնակցել է OnStyle հեռուստաալիքի՝ The TaeTiSeo հաղորդմանը։ Առաջին ցուցադրումը կայացել է պգոստոսի 25- ին։ Հաղորդման ընթացքում աղջիկները պատմում էին իրենց ապրելաձևի մասին, պատրաստվում էին երկրորդ մինի ալբոմի թողարկմանը, ճամփորդել են և կիսվել են իրենց մտքերով։
TaeTiSeo
2012 թվականի մայիսին S.M. Entertainment-ը հայտարարել է այն մասին, որ Թեյոնը, Թիֆֆանին և Սոհյոնը ստեղծում են ենթախումբ, Girls' Generation — TTS անվանումով։ 2012 թվականի մայիսի 12-ին խումբը թողարկել է իր առաջին մինի ալբոմը։ Ենթախումբը ունի այլ երաժշտական ոճ և ուղղություն, և տարբերվում է խմբի ամբողջական կազմից ։
SM The Ballad
2014 թվականի փետրվարի 4-ին, SM Ent.-ը հովանավորել է նոր՝ SM The Ballad ալբոմի թողարկումը թարմացված անձնակազմով։ Թեյոնը զույգերգ է կատարել SHINee խմբի անդամ՝ Ջոնհյոնի հետ, «Breath» գլխավոր երգը ։
Միանձնյա առաջնաելույթ
2015 թվականի հոկտեմբերի 9-ին, Թեյոնը առաջին անգամ միայնակ ներկայացել է «I» մինի ալբոմով, որի գլխավոր երգն է համարվում «I» երգը։ Երգը միանգամից զբաղեցրել է առաջին հորիզոնականը կորեական չարթերում։
2016 թվականի հունիսի 27- ին, Թեյոնը թողարկել է իր երկրորդ մինի ալբոմը՝ «Why» անվանումով, և նույնանուն գլխավոր երգով։ Ինչպես նաև նկարահանվել է տեսահոլովակ «Starlight» երգի համար DEAN-ի հետ միասին։
Անձնական կյանք
2014 թվականի հունիսի 19- ին S.M. Entertainment-ը պաշտոնապես հաստատել է, որ Թեյոնը և EXO խմբի անդամ Բեքհյոնը հանդիպում են։
2015 թվականին զույգը բաժանվել է։
Արտաքին հղումներ
Կատեգորիա:Հարավկորեացի երգչուհիներ
Փալմ Սփրինգս (Կալիֆոռնիա)
Փալմ Սփրինգս (Palm Springs), քաղաք ԱՄՆ Կալիֆոռնիա նահանգի Ռիվերսայդ շրջանում։ Կոաչելիա հովտի ինը քաղաքներից մեկը։
Աշխարհագրություն և կլիմա
Ամերիկյան բնակչության մարդահամարի բյուրոյի տվյալներով քաղաքի ամբողջ մակերեսը կազմում է 246,3 կմ², այդ թվում 244,1 կմ² ցամաք և 2,2 կմ²՝ ջրային տարածություն (0,88 %): Փալմ Սփրինգս տեղակայված է Սան Բերնարդինոյից 89 կմ հեռավորության վրա դեպի արևելք, Լոս Անջելեսից 172 կմ հեռավորության վրա դեպի արևելք, Սան Դիեգոյից 198 կմ հեռավորության վրա դեպի հյուսիս-արևելք և Ֆինիքսից 431 կմ հեռավորության վրա դեպի արևմուտք (Արիզոնա նահանգ)։
Փալմ Սփրինգսը տեղակայված է Կոաչելիա հովտում և բոլոր կողմերից շրջապատված է լեռներով. Սան Բերնարդինո (հյուսիսում), Սանտա Ռոզա (հարավում), Սան Հասինտո (արևմուտքում) և Լիթլ Սան Բերնարդինո (արևելքում)։ Այսպիսի յուրահատուկ աշխարհագրական դիրքի շնորհիվ Փալմ Սփրինգսին բնորոշ է մեղմ և չոր կլիման. տարվա 354 օրն արևային է։ Տարեկան մեղումների քանակը միջինում 122,7 մմ է ։ Միջին տարեկան ջերմաստիճանը կազմում է 23,7 °C: Ցածրագույն ջերմաստիճանն արձանագրվել է 1937 թվականի հունվարի 22-ին և կազմել է −7 °C : Ամենաբարձր ճերմաստիչանը նկատվել է 1995 թվականի հուլիսի 28-ի և 29-ին և կազմել է 51 °C :
Բնակչություն
Բնակչության 2000 թվականի մարդահամարի տվյալներով քաղաքում հաշվվում էր 42 807 մարդ, 20 516 տնային տնտեսություն և 9457 ընտանիք։ Բնակչության խտությունը այս կերպ կազմել է 175,4 մարդ/կմ²։ Քաղաքի բնակչության ռասսայական կազմը եղել է այսպես. 78,33 %՝ սպիտակամորթներ, 3,93 %` աֆրոամերիկացիներ, 0,94 %` հնդկացիներ, 3,83 %` ասիացիներ, 0,14 %` Խաղաղ օվկիանոսի կղզիների բնակչություն, 9,78 %` այլ ռասսաների ներկայացուցիչներ։ Բնակչության 23,72 %-ը իր ծագումը հաստատել է որպես իսպանացի (լատինոամերիկյան)։
20 516 տնային տնտեսություններից մարդահամարի 16,3 %-ը ունեի երեխա, 34,0 %-ը ամուսնացած զույգեր էին, 8,5 %-ը ղեկավարվում էին այրի մայրերի կողմից և 53,9 %-ը ընտանիքներ չէին համարվում։ Տնային տնտեսությունների 41,6 %-ը կազմվել են միայնակ մարդկանցից։ Մարդկանց միջին քանակությունը տնային տնտեսության մեջ կազմել է 2,05։
Բնակչության տարիքային կազմը. 17,0 %՝ անչափահասներ, 6,1 %` 18-24 տարեկան, 24,2 %՝ 25-44 տարեկան, 26,4 %՝ 45-64 տարեկան և 26,2 %՝ 65 տարեկան և բարձր։ Միջին տարիք՝ 47 տարեկան։ Յուրաքանչյուր 100 կնոջ բաժին է ընկնում 107,8 տղամարդ։ 2000 թվականին տղամարդու միջին տարեկան եկամուտը կազմել է $33 999, կնոջը՝ $27 461: Բնակչության մեկ շնչի միջին եկամուտը կազմել է $25 957: Ընտանիքների մոտ 11,2 %-ը և բնակչության 15,1 %-ը ապրում են ծայրահեղ աղքատության մեջ։
Փալմ Սփրինգսը՝ ըստ այստեղ ապրող միասեռական զույգերի բաժնի, երկրում զբաղեցնում է առաջին տեղերից մեկը. նրանց են պատկանում տնային տնտեսությունների 7,2 %-ը, որը զգալիորեն բարձր է ԱՄՆ միջին ցուցանիշ 1 %-ից ։ 2017 թվականների ընտրություններից հետո քաղաքային խորհրդի բոլոր տեղերը և քաղաքապետի պաշտոնը զբաղեցրել են ԼԳԲՏ ներկայացուցիչներ ։
Քաղաքի բնակչության թվաքանակի դինամիկան տարիներով.
Տնտեսություն և տրանսպորտ
Քաղաքի տնտեսությունը այսօր հիմնված է հիմնականում տուրիզմի վրա, որը ակտիվորեն աջակցում է տեղական իշխանությունների կողմից։ Քաղաքում տեղի են ունենում բազմաթիվ փառատոններ, կոնֆերանսներ և տարատեսակ միջազգային միջոցառումներ, որոնց մեջ է մտնում Փալմ Սփրինգս միջազգային կինոփառատոնը։
Քաղաքի կենտրոնից դեպի արևելք 3 կմ հեռավորության վրա տեղակայված է Փալմ Սփրինգս միջազգային օդանավակայանը, որը չվերթներ է ընդունում ԱՄՆ-ի և Կանադայի բազմաթիվ խոշոր քաղաքներից։
Արտաքին հղումներ
Կատեգորիա:Կալիֆոռնիա Կատեգորիա:Կալիֆոռնիայի աշխարհագրություն Կատեգորիա:Կալիֆոռնիայի աշխարհագրություն ըստ քաղաքի Կատեգորիա:Կալիֆոռնիայի քաղաքներ Կատեգորիա:Կալիֆոռնիայի քաղաքներ ըստ շրջանի
Չիբիտ (Յունգուրի վտակ)
Չիբիտ (Чибит), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Յունգուր գետի ձախ ափով՝ 8 կմ հեռավորության վրա։ Գետի երկարությունը 14 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Պիենժունգի յոկի
Պիենժունգի յոկի (Пиенжунги-йоки), գետ Ռուսաստանում, հոսում է Կարելական ինքնավար հանրապետությունում։ Թափվում է Վերին Կույտո պրոտոկա Ելմանե։ Գետի երկարությունը 20 կմ է, ավազանի տարածքը 123 կմ2։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Կեմ գետի ակունքն է մինչև Յուշկոզերսկի հիդրոհանգույցից, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Բրիլ
Բրիլ (ბრილი), գյուղ Վրաստանի կենտրոնական հատվածում։ Վարչականորեն մտնում է Շիդա Քարթլիի մարզի Խաշուրի մունիցիպալիտետի կազմի մեջ։
Ըստ 2014 թվականին Վրաստանում անցկացված մարդահամարի տվյալների գյուղի բնակչությունը կազմում է 313 մարդ։ Հիմնականում՝ վրացիներ։
Գյուղը գտնվում է UTC+4 ժամային գոտում։
Մանկաբանություն
Մանկաբանության առաջացումը կապված էր հոգեբանության և մանկավարժության մեջ Էվոլյուցիոն գաղափարների ներթափանցման և հոգեբանության կիրառական ճյուղերի ու փորձարարական մանկավարժության զարգացման հետ։ Մանկաբանության բնույթի առաջին աշխատանքները վերաբերում են 20-րդ դարի սկզբին (Գ. Հոլ, Զ. Բոլդուին, Վ. Մ. Բեխաերե, Գ. Ի Ռոսոլիմո, Ալեքսանդր Նեչաև և ուրիշներ)։
Դորոնիկում Բալանզայի
Դորոնիկում Բալանզայի, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Նկարագրություն
60-100 սմ բարձրությամբ բազմամյա բույս է։ Արմատամերձ տերևները սրտաձև–ձվաձև են և երկար կոթուններով։ Ծաղկակիրները վերին մասում ունեն գեղձային թավոտություն։ Զամբյուղները գտնվում են վահանիկանման ծաղկաբույլերում։ Եզրի ծաղիկները միաշարք են, լեզվակավոր, իգական և դեղին։ Միջին ծաղիկները խողովակաձև են և երկսեռ ։
Տարածվածություն
Աճում է Վերին Ախուրյանի (Օկսյուզ և Աղբաբա լեռնագագաթներ, Ջավախեթի լեռնաշղթա) և Զանգեզուրի (Տաշտունի լեռնանցք) ֆլորիստիկական շրջաններում։ Աճում է նաև Հյուսիսարևելյան Անատոլիայում ։
Էկոլոգիա
Աճում է վերին լեռնային և ենթալպյան գոտիներում՝ ծովի մակարդակից 1800–2500 մ բարձրությունների վրա, ինչպես նաև մարգագետիններում։ Ծաղկում է հունիս ամսին, պտղաբերում՝ հուլիսին ։
Պահպանություն
Վտանգված տեսակ է։ Հայկական բարձրավանդակի էնդեմիկ բույս է։ Տարածման շրջանի մակերեսը 5000 կմ²-ից պակաս է, բնակության շրջանի մակերեսը՝ 500 կմ²-ից պակաս։ Գերարածեցման արդյունքում և աճելավայրերի պայմանների փոփոխության պատճառով տեսակին սպառնում է տարածման և բնակության շրջանների կրճատման վտանգ։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES–ի և Բեռնի կոնվենցիաների հավելվածներում ընդգրկված չէ ։
Պոպուլյացիայի մի մասը պահպանվում է «Արփի լիճ» ազգային պարկի տարածքում ։
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Բազմամյա բույսեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Պիզմա (գետ)
Պիզմա (Пизма), գետ Ռուսաստանում, հոսում է Կարելական ինքնավար հանրապետությունում։ Թափվում է Պիզմա լիճ պրոտոկա։ Գետի երկարությունը 17 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Ջորջ Մարշալ
Ջորջ Քեթլետ Մարշալ կրտսեր (George Catlett Marshall, Jr., ), ամերիկացի պետական և զինվորական գործիչ, բանակի գեներալ (1944)։ Ավարտել է Վիրջինիայի ռազմական ինստիտուտը (1901), ծառայել ԱՄՆ զինված ուժերում (Ֆիլիպիններ, Եվրոպա, Չինաստան, ԱՄՆ)։ 1939-1945 թվականներին՝ ԱՄՆ բանակի շտաբի պետ. մասնակցել է Երկրորդ համաշխարհային պատերազմի ժամանակաշրջանի կարևոր միջազգային կոնֆերանսներին (Թեհրանում, Յալթայում, Պոտսդամում և այլն)։ 1947-1949 թվականներին՝ ԱՄՆ պետ․ քարտուղար, «Սառը պատերազմի» քաղաքականության նախաձեռնողներից։ Ակտիվորեն մասնակցել է «Թրումենի դոկտրինայի» և «Մարշալի պլանի» մշակմանը։ 1950-1951 թվականներին եղել է պաշտպանության նախարար։
Ծանոթագրություններ
Կատեգորիա:Գեներալներ Կատեգորիա:Խաղաղության Նոբելյան մրցանակի դափնեկիրներ Կատեգորիա:Նոբելյան մրցանակի դափնեկիրներ Կատեգորիա:Արլինգտոնի ազգային գերեզմանատանը թաղվածներ Կատեգորիա:Time-ի վարկածով «Տարվա մարդ» ճանաչվածներ Կատեգորիա:Ամերիկացի նոբելյան մրցանակակիրներ Կատեգորիա:20-րդ դարի ամերիկացի քաղաքական գործիչներ Կատեգորիա:ԱՄՆ-ի դեմոկրատական կուսակցության անդամներ Կատեգորիա:Ամերիկացի պետական գործիչներ Կատեգորիա:Ամերիկացի դիվանագետներ Կատեգորիա:Բաղնիքի շքանշանի ասպետներ
Չեչա
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Ալբերտո Կորդա
Ալբերտո Կորդա (Alberto Díaz Gutiérrez, ), կուբացի լուսանկարիչ, Չե Գևարայի հանրահայտ «Guerrillero Heroico» («Հերոսական պարտիզան») լուսանկարի հեղինակը։
Կենսագրություն
Կորդան ծնվել է 1928 թվականի սեպտեմբերի 14-ին Հավանայում։ Առաջին անգամ լուսանկարել է ընկերուհուն հոր Kodak 35մմ լուսանկարչական ապարատով։ Կորդան երկաթուղային աշխատողի զավակ էր և տարբեր աշխատանքներ է կատարել, մինչև դարձել է լուսանկարչի օգնական։ Լուսանկարչական գործունեության սկզբնական շրջանում լուսանկարել է խնջույքներ, հարսանիքներ ևն։ 1946-1950 թվականներին Հավանայի Կանդլեր քոլեջում (Candler College) սովորել է առևտուր։ 1956 թվականին հիմնել է լուսանկարչական սեփական ստուդիան Հավանայում և աշխատել այնտեղ ողջ օրը։ 1959-1962 թվականներին դարձել է Կուբայում լույս տեսնող «Revolución» օրաթերթի լրագրող ։
Իր կեղծանունը լուսանկարիչը վերցրել է հունգարացի ռեժիսորներ Զոլտան և Ալեքսանդր Կորդաների ազգանունից ։
Լինելով «Revolución» թերթի լրագրող՝ 1960 թվականի մարտի 5-ին՝ ահաբեկչության զոհերի հիշատակին նվիրված սգո երթի ժամանակ, Ալբերտո Կորդան արել է Չե Գևարայի լուսանկարը, որը դարձել է համաշխարհային հեղափոխության խորհրդանիշը ։ Լուսանկարիչը երբեք չի ստացել իր լուսանկարների հեղինակային իրավունքը, քանի որ Ֆիդել Կաստրոն չէր ընդունում Բեռնի կոնվենցիան։ Չնայած դրան՝ 2000 թվականին նա շահել է Smirnoff ընկերության դեմ դատը, որն օգտագործել էր իր լուսանկարը գովազդում շահութային նպատակներով։ Մեկնաբանելով իր լուսանկարի ապօրինի օգտագործումը՝ Ալբերտո Կորդան նշել է. «Որպես այն գաղափարների կողմնակից, որոնց համար մահացավ Չե Գևարան` ես թշնամություն չեմ զգում մարդկանց հանդեպ, ովքեր փորձում են վառ պահել նրա հիշատակը։ Սակայն ես սկզբունքորեն դեմ եմ Չե Գևարայի լուսանկարները այնպիսի ապրանքների համար գովազդելուն, ինչպիսին է ալկոհոլը. դա պղծում է Չեի հիշատակը»։ Դատի արդյունքում ստացած 50.000 դոլարը Կորդան նվիրաբերել է Կուբայի առողջապահական համակարգին՝ ասելով, որ եթե Չե Գևարան կենդանի լիներ, նույն կերպով կվարվեր։
Կորդան Չե Գևարայի լուսանկարը անշահախնդրորեն նվիրել է իտալացի հրատարակիչ Ջանջակոմո Ֆելտրինելիին, ով հայտնի էր «Բժիշկ Ժիվագո» վեպի հրատարակությամբ։ Ֆելտրինելիին է որոշ ժամանակ պատկանել լուսանկարը ։
Հեղափոխությունից հետո մոտ տասը տարի Կորդան եղել է Ֆիդել Կաստրոյի անձնական լուսանկարիչը։ 1968-1978 թվականներին նա կենտրոնացել է ստորջրյա լուսանկարչության վրա մինչև 1978 թվականի լուսանկարների ցուցահանդեսը Ճապոնիայում։ Ցուցահանդեսից հետո մեծացավ հետաքրքրությունը նրա լուսանկարների հանդեպ։ Նա շատ կարճ ժամանակ երևում է Վիմ Վենդերսի «Բուեն Վիսթի ակումբը» ֆիլմի նախաբանում՝ չհիշատակվելով տիտրերում։ 2005 թվականին՝ մահից չորս տարի անց, Ալբերտո Կորդան դարձել է «Kordavision» լիամետրաժ վավերագրական ֆիլմի գլխավոր հերոսը։
Արտաքին հղումներ
Կատեգորիա:Կուբացի լուսանկարիչներ
Գելիեընգըվը
Գելիեընգըվը, ձորակ Հայկական լեռնաշխարհում, Հայկական Տավրոս լեռնահամակարգում, Սասունի Խիանք գավառակում ։
Ծանոթագրություններ
Կատեգորիա:Հայկական լեռնաշխարհի ձորակներ
Տրդատ Նշանյան
Տրդատ Նշանի Նշանյան, հայ դերասան, բեմադրիչ, թատերական գործիչ։
Կենսագրություն
Տրդատ Նշանյանը ծնվել է 1892 թվականին, Սեբաստիայում։ 1919-1922 թվականներին եղել է Կ.Պոլսի հայ դրամատիկ խմբի դերասան, 1923-1940 թվականներին՝ Փարիզի հայ դրամատիկ և Լիոնի «Նշանյան» թատերախմբերի ղեկավար։ Հանդես է եկել Թուրքիայում, Բուլղարիայում, Անգլիայում։ Հրատարակել է «Հայ կյանք» (1931, Փարիզ) երկշաբաթաթերթը։
Զբաղվել է նաև քանդակագործությամբ, ունեցել է անհատական ցուցահանդես ։
Արտաքին հղումներ
Կատեգորիա:Հայ դերասաններ Կատեգորիա:Հայ բեմադրիչներ Կատեգորիա:Հայ դրամատուրգներ Կատեգորիա:Հայ թատերական գործիչներ
Գյոյսար
Գյոյսար, լեռնագագաթ Փոքր Կովկաս լեռնահամակարգում, Վարդենիսի լեռնաշղթայի հարավահին լանջերին, ՀՍՍՀ Եղեգնաձորի շրջակայքի Գյադիկվանք գյուղից հյուսիս։ Բարձրությունը 2960մ ։
Բուլբուլիսցիխե
Բուլբուլիսցիխե (ბულბულისციხე), գյուղ Վրաստանի կենտրոնական հատվածում։ Վարչականորեն մտնում է Շիդա Քարթլիի մարզի Խաշուրի մունիցիպալիտետի կազմի մեջ։
Ըստ 2014 թվականին Վրաստանում անցկացված մարդահամարի տվյալների գյուղի բնակչությունը կազմում է 123 մարդ։ Հիմնականում՝ վրացիներ։
Գյուղը գտնվում է UTC+4 ժամային գոտում։
Ծանոթագրություններ
Կատեգորիա:Վրաստանի գյուղեր Կատեգորիա:Խաշուրի շրջանի գյուղեր
Պինդուշկա
Պինդուշկա (Пиндушка), գետ Ռուսաստանում, հոսում է Կարելական ինքնավար հանրապետությունում։ Թափվում է Ստորին Կույտոյի լիճ։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Օնեժսկի, գետի Սվիր։ Գետի գետային ավազանը՝ Նևա։
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Element
«Element»-ը Ամերիկացի ռեփեր Քենդրիկ Լամարի չորրորդ ստուդիական ալբոմի (Damn) երգերից մեկն է, որը թողարկվել է 2017թ. ապրիլի 14-ին։ Ալբոմի չորրորդ (Կոլլեկցիոների հավաքածուի ադապտացիայի տասնմեկերորդ ) երգը գրվել է Լամարի, Մարկ Սպիրսի, Ջեյմս Բլեյքի և Ռիչի Ռիերայի կողմից։ Արտադրվել է Սաունդուեյվի, Բլեյքի, Ռիերայի, Թեյ Բիսթի և Bēkon-ի կողմից ։
Երաժշտության խոսքեր
Երգի սկզբում լսվում է դիջեյ Քիդ Կապրին, ով Քենդրիկին դիմում է ինչպես Քունգ Ֆու Քեննի և շարունակում է, կրկնելով «I don't give a fuck» արտահայտությունը ։
Երգի երկրորդ հատվածը նման է Քենդրիքի «The Heart Part 4» երգին, որը նույնպես կարծում են, որ ուղղված է Դրեյքի և Բիգ Շոնի դեմ։ Երկրորդ հատված. -« None of y’all fuckin’ with the flow, yeah, the flow, yeah Years in the making, don’t ya’ll mistake it I got ’em by a landslide, we talkin’ ’bout races You know this’ll never be a tie, just look at they laces»
Արտադրություն
Երգի պրոդյուսերներից մեկը Ջեյմս Բլեյքն է, ով նախկինում աշխատել էր Բիյոնսեյի հետ իր վեցերորդ ստուդիական ալբոմ «Lemonade»-ի «Forward» երգի վրա, որտեղ հանդես է եկել, որպես և´ պրոդյուսեր, և´ վոկալիստ։ Բլեյքը նաև աշխատել է երգիչ Ֆրենկ Օուշենի երկրորդ ստուդիական ալբոմ՝ «Blonde»-ի վրա ։ Երգի վրա նաև աշխատել է Ռիչի Ռիերան, ով նախկինում հանդես է եկել, որպես պրոդյուսեր՝ Քենդրիկի և Schoolboy Q-ի միացյալ երգի (Collard Greens) վրա։
Տեսահոլովակ
Տեսահոլովակը իր մեջ պարունակում է բռնություն, սակայն հզոր է ։ Այն պարունակում է հզոր տեսարաններ, որոնցից մի քանիսը անմիջական կապ ունեն քաղաքացիական իրավունքների լուսանկարիչ, երաժիշտ, գրող և ռեժիսոր Գորդոն Պարկսի հետ ։ Տեսահոլովակը նաև նմանություններ ունի Քենդրիկի առաջին սինգլ՝ Humble-ի տեսահոլովակին ։ Տեսահոլովակը ստացել է դրական արձագանքներ, ավելին, Noisey-ի Լորենս Բըրնին այն անվանել է «այն գլուխգործոցը, որին մենք սպասում էինք»։
Ծանոթագրություններ
Կատեգորիա:2017 երգեր
Մարի Թյուդոր
Մարի Թյուդոր (Mary Tudor), Մարիա, անգլիական թագուհի 1553-1558 թվականներին։
Հենրի VIII և Եկատերինա Արագոնցու դուստրը։
Վերականգնել է կաթոլիկությունը (1554), որն ուղեկցվել է Ռեֆորմացիայի կողմնակիցների դաժան հալածանքներով (այստեղից էլ՝ նրա Մարիա Արյունարբու մականունը)։ 1554 թվականին ամուսնացել է Իսպանիայի թագաժառանգի (1556 թվականից Ֆիլիպ II-րդ թագավոր) հետ, որը հանգեցրել է կաթոլիկ Իսպանիայի հետ մերձեցման։ Մարի Թյուդորի քաղաքականությունը առաջ է բերել նոր ազնվականության ու նորելուկ բուրժուազիայի խիստ դժգոհությունը։
Կատեգորիա:Անգլիայի միապետներ Կատեգորիա:16-րդ դարի Եվրոպայի միապետներ Կատեգորիա:Կաթոլիկ միապետներ Կատեգորիա:Անգլիայի քաղաքական գործիչներ
Ակիտա (շուն)
Ակիտա կամ (秋田犬), շան ցեղատեսակ։
Կոզունակ
Կոզունակ (Козунак, Великденски козунак), ռումինական, մոլդովական և բուլղարական ավանդական զատկական հաց, որի ռուսական անալոգը կուլիչն է, ուկրաինական և բելառուսականը՝ պասկան։ Բուլղարիայում կոզունակը սովորաբար պատրաստվում է Զատկի համար, իսկ Ռումինիայում և Մոդովայում՝ մեծ տոներին (Սուրբ ծնունդ, Զատիկ, Ամանոր)։
Հիմնական բաղադրիչներն են ալյուրը, կաթը, շաքարավազը, ձուն, կարագը, խմորիչը։
Խոզանափուշ բարալիկ
Խոզանափուշ բարալիկ, բարդածաղկավորների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։
Ակիտա (շուն)
Ցեղատեսակի պատմությունը
Ցեղատեսակն առաջացել է ճապոնական Հոնսյու կղզու հյուսիսում գտնվող համանուն Ակիտա պրեֆեկտուրայում։ Ինու՝ ճապոներեն նշանակում է շուն։ Հավանաբար այս ցեղատեսակի նախնիները եղել են չինական ծագումով շպիցները, որոնք խաչասերվել են մաստիֆների հետ։ Ակիտան շպիցանմանների խոշոր տեսակի շուն է։ Հեռավոր անցյալում ակիտաները օգտագործվել են որսորդության նպատակներով՝ հատկապես խոշոր գազանների, մասնավորապես արջի, վարազի, եղջերուի և այլն։ Այդպիսի որսաշներին անվանել են մատագի շներ
Խոզանափուշ բարալիկ
Նկարագրություն
Բարակ գետնատարած ճյուղերով, մինչև 30-40 սմ բարձրությամբ միամյա բույս է։ Տերևները երկարավուն են, ամբողջաեզր, թեթևակի ոստայնանման թավոտությամբ։ Զամբյուղները մանր ու գնդաձև են, 0,5-1 սմ տրամագծով։ Ծածկոցի թերթերը նեղ-նշտարաձև-բզաձև են, բարակ, վերևում թեթևակի հետ թեքված։ Ծաղիկները դժգույն-ծիրանագույն են։ Սերմնիկները մանր են, սեպաձև ու հարթ։ Պապուսը թափվող է ։
Ակիտա (շուն)
Ցեղատեսակի պատմությունը
Հինավուրց ցեղատեսակ է։ Այդ են վկայում արխեոլոգիական հետազոտությունները, որոնց արդյունքում հայտնաբերվել են շպիցանման շների մնացորդներ, որոնք վերագրվում են մթա 2-րդ հազարամյակին։
Խոզանափուշ բարալիկ
Տարածվածություն
Հայաստանում հանդիպում է միայն Երևանի ֆլորիստիկական շրջանում, (Իլան-դաղ, Դվին, Խոր Վիրապ)։ Աճում է նաև Արևելյան Անդրկովկասում, Իրանում և Աֆղանստանում ։
Ակիտա (շուն)
Ցեղատեսակի պատմությունը
VI դարում Ճապոնիայում հիմնվել են այս ցեղատեսակի սիրահարների ակումբներ, որտեղ կազմվել են շան բուծման, պահման և վարժեցման հրահանգներ։ XV դարում տրվել են նույնիսկ ցեղատեսակին բնորոշող գրքեր, որտեղ գրի էին առնում շան մականունը, ծագումը, գույնը և այլ տեղեկություններ։
Խոզանափուշ բարալիկ
Էկոլոգիա
Աճում է ստորին և միջին լեռնային գոտիներում՝ ծովի մակարդակից 800-1400 մ բարձրությունների վրա, կիսաանապատում։ Ծաղկում է մայիս ամսին, պտղաբերում՝ հունիսին ։
Ակիտա (շուն)
Ցեղատեսակի պատմությունը
Երկրորդ համաշխարհային պատերազմի տարիներին ակիտաներին խաչասերում էին գերմանական հովվաշների հետ ։ ԱՄՆ-ում ակիտայից ստացվել է մեծ ճապոնական շունը (Ամերիկյան ակիտա) ։
Կոզունակ
Ձևի տեսանկյունից այս տորթը կարող է լինել ուղղանկյուն կամ կլոր, պարզ կամ հյուսած, լցոնման տեսանկյունից՝ պարզ կամ լցոնված։
Խոզանափուշ բարալիկ
Պահպանություն
Պահպանություն չի իրականացվում ։
Ակիտա (շուն)
Ընդհանուր բնութագիրը
Ճապոնացիներն այս ցեղատեսակին անվանում են Ճապոնիայի գանձ ։ Ակիտաները իրենց հիանալի են զգում ինչպես փողոցում, բակում, այնպես էլ քաղաքային բնակարաններում։ Հիանալի պահապան են, պահպանում են տունը և ընտանիքի անդամներին անծանոթներից։ Խելացի են, ուժեղ, մաքրասեր, ինքնավստահ, հավատարիմ։ Անկախ են և չվարժեցնելու դեպքում կարող են ագրեսիվ վարք դրսևորել այլ շների և կենդանիների նկատմամբ։ Հիանալիորեն հանդես են գալիս որպես հովվաշուն, որսորդական և մարտական որակներով։
Խոզանափուշ բարալիկ
Ծանոթագրություններ
Կատեգորիա:Վտանգված տեսակներ Կատեգորիա:Ծածկասերմեր Կատեգորիա:Բարդածաղկավորներ Կատեգորիա:ՀՀ Կարմիր գրքում գրանցված բույսեր
Ակիտա (շուն)
Ընդհանուր բնութագիրը
Ըստ ստանդարտների՝ մնդավի բարձրությունը 64-75 սմ է (արու), 58-64 սմ (էգ), քաշը՝ 35-45 կգ (արու), 30-40 կգ (էգ)։ Գույնը շիկագույն՝ սպիտակի համադրությամբ, ամբողջովին սպիտակ և այլն։
Կոզունակ
Լցոնման համար կարող են օգտագործվել ընկույզ, գետնընկույզ, խաշխաշի սերմեր, չամիչ, լոխում, լևուլոզ (չորացված), թարմ կաթնաշոռ (սա սովորաբար եփվում է Զատկի համար), կակաո, մարմելադ կամ այս բաղադրիչների համադրությունը, օրինակ՝ ընկույզ և խաշխաշի սերմեր, ընկույզ և կակաո, չամիչ մեղրով, քաղցր պանիր ​​և չամիչ և այլն։
Ակիտա (շուն)
Ընդհանուր բնութագիրը
Այս ցեղատեսակի ներկայացուցիչն է եղել լեգենդար Հաչիկո անունով շունը, որի պատվին կառուցվել է հուշարձան ։
Կոզունակ
Արտաքին հղումներ
Կատեգորիա:Ռումինական խոհանոց Կատեգորիա:Բուլղարական խոհանոց Կատեգորիա:Զատիկ
Գոմարդո
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Վրաստանի լեռներ
Միխայիլ Ֆոկին
Միխայիլ Միխայլովիչ Ֆոկին (Михаил Михайлович Фокин; ), բալետի ռուս արտիստ, բալետմայստեր, մանկավարժ։
1898 թվականին ավարտել է Պետերբուրգի թատերական ուսումնարանը (Ն. Գ. Լեգատի դասարանը)։ Եղել է Մարիինյան թատրոնի մենապարող։ 1918 թվականից ապրել և աշխատել է արտասահմանում (1921 թվականից՝ ԱՄՆ–ում)։ Ստեղծել է պարարվեստի միասնական լեզվով լուծված անկրկնելի ներկայացումներ, դիմել պարային ֆոլկլորին և հարակից արվեստներին։ Որպես պարող Ֆոկինը տիրապետել է կատարման վեհ նրբագեղ շարժումների, թեթև բարձր թռիչքի (կատարել է դասական խաղացանկի դերապարեր)։
Ֆոկինի բեմադրություններից են Չերեպնինի «Արմիդայի տաղավարը», Շոպենի երաժշտությամբ՝ «Շոպենիանա», Արենսկու «Եգիպտական գիշերներ» (Մարիինյան թատրոն), Ստրավինսկու «Պետրուշկա», Ռավելի «Դափնիս և Քլոե» (Ռուս. թատերաշրջաններ)։
Աննա Պավլովայի համար ըստ Սեն–Սանսի երաժշտության բեմադրել է «Մեռնող կարապը» պարային էտյուդը։
1934–1935 թվականներին աշխատել է «Գրանդ օպերա»-ում, 1936–1939 թվականներին՝ «Բալլե ռյուս դե Մոնտե Կսալո» թատերախմբում։ 1923–1942 թվականներին, Նյու Յորքում ղեկավարել է ստուդիա։
Հեղինակ է հուշագրությունների և բալետի մասին հոդվածների։
Ծանոթագրություններ
Կատեգորիա:Բալետի արտիստներ Կատեգորիա:Ռուս մանկավարժներ Կատեգորիա:Ռուս խորեոգրաֆներ Կատեգորիա:Ամերիկացի խորեոգրաֆներ Կատեգորիա:Ֆրանսիացի խորեոգրաֆներ Կատեգորիա:Ռուս արվեստագետներ Կատեգորիա:Ամերիկացի բալետի արտիստներ
Բաքըրդաղ (լեռ, Սառան գետի ավազան)
Բաքըրդաղ, լեռ Լեռնային Կիլիկիայում, Անտիտավրոս լեռնահամակարգում, Սառան գետի ավազանում։ Այստեղ հայտնաբերվել են մետաղի հանքավայրեր ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Կիլիկիա
Ղվրիացկալ
Ղվրիացկալ (ღვრიაწყალი), գյուղ Վրաստանի կենտրոնական հատվածում։ Վարչականորեն մտնում է Շիդա Քարթլիի մարզի Խաշուրի մունիցիպալիտետի կազմի մեջ։
Ըստ 2014 թվականին Վրաստանում անցկացված մարդահամարի տվյալների գյուղի բնակչությունը կազմում է 9 մարդ։ Հիմնականում՝ օսեր։
Գյուղը գտնվում է UTC+4 ժամային գոտում։
Ծանոթագրություններ
Կատեգորիա:Վրաստանի գյուղեր Կատեգորիա:Խաշուրի շրջանի գյուղեր
Բաղդադ (լեռ)
Բաղդադ, լեռ Շիրակի արևելյան մասում, Մուսայելյան գյուղի արևմտյան կողմում՝ Արթափա լեռան կից ։
Ծանոթագրություններ
Կատեգորիա:Շիրակի մարզի լեռնագրություն Կատեգորիա:Հայաստանի լեռնագագաթներ
Մանհայմի ազգային թատրոն
Մանհայմի ազգային թատրոն, գերմանական դրամատիկական թատրոն Մանհայմում։
Պատմություն
Բացվել է 1777 թվականին՝ որպես «Պալատական և Ազգային թատրոն»։ 1778-1803 թվականներին թատրոնը ղեկավարել է Վ. Հ. ֆոն Դալբերգը՝ թատերախումբ հրավիրելով Ա. Վ. Իֆլանդին, Հ. Բեկին, Ի. Դ. Բեյլի և ուրիշների։ Բեմադրվել են Լեսինգի, Գյոթեի պիեսները, առաջին անգամ (1782 թվականին)՝ Շիլլերի «Ավազակները»։ 1783-1784 թվականներին թատրոնի դրամատուրգն էր Ֆրիդրիխ Շիլլերը։ Այդ շրջանում է կազմավորվել դերասանական խաղի, այսպես կոչված, մանհայմյան դպրոցը՝ կապված Կ. էկհոֆի ն Ֆ. Լ. Շրյոդերի ռեալիստական ավանդույթներին։ 19-րդ դարի սկզբին խաղացանկում գերակշռել են Ա. Կոցեբուի ն Իֆլանդի սենտիմենտալ, պահպանողական դրամաները, դերասանական խաղում ուժեղացել կենցաղային տարրերը։ 19-րդ դարի կեսերին, 20-րդ դարի սկզբին Մ.ա.թ. չէր տարբերվում գերմանական գավառային բուրժուական թատրոններից։ Երկրորդ համաշխարհային պատերազմի ժամանակ թատրոնի շենքը ավերվել է։ 1945-1956 թվականներին ներկայացումներ են տրվել ժամանակավոր շենքերում։ Բեմադրվել են պացիֆիստական պիեսներ, ինչպես և համաշխարհային դրամատուրգիայի (այդ թվում՝ Բ. Բրեխտի) լավագույն գործերը։ 1956 թվականին թատրոն է հրավիրվել ռեժիսոր է. Պիսկատորը։ Թատրոնի նոր շենքը բացվել է 1957 թվականին՝ Շիլլերի «Ավազակներ»-ի ներկայացումով (ռեժ.՝ է. Պիսկատոր)։ Լավագույն դրամատիկական գործի համար սահմանվել է շիլլերյան մրցանակ (1959 թվականին շնորհվել է շվեյցարացի թատերագիր Ֆ. Դյուրենմաթին)։ Սակայն խաղացանկում գերակշռում են դետեկտիվ դրամաները, վոդևիլները, կատակերգությունները, հոռետեսական պիեսները։
Ծանոթագրություններ
Կատեգորիա:Թատրոններ այբբենական կարգով Կատեգորիա:Գերմանիայի թատրոններ Կատեգորիա:Ազգային թատրոններ
Մոնկրիվելո
Մոնկրիվելո (Moncrivello), կոմունա Իտալիայում, Պիեմոնտ մարզում։ Մտնում է Վերչելի գավառի կազմի մեջ։ Զբաղեցնում է 20 կմ² տարածք։ Բնակչությունը 2008 թվականի տվյալներով 1476 մարդ է։ Հեռախոսային կոդը՝ 0161 ։ Փոստային ինդեքս 13040։ Խտությունը՝ 74 մարդ/կմ²։
Ժողովրդագրություն
Բնակչության աճ.
Ծանոթագրություններ
Կատեգորիա:Իտալիայի բնակավայրեր
Մարինա (պոեմ)
Մարինա (սլովակերեն՝ Marína), սլովակ բանաստեղծ, ռոմանտիզմի ներկայացուցիչ Անդրեյ Սլադկովիչի (իսկական անունը՝ Անդրեյ Բրաքսատորիս) պոեմը, որը հեղինակն ավարտի է հասցրել 1845 թվականին և հրատարակել հաջորդ տարում։ 2.900 տողից բաղկացած այդ չափածո ստեղծագործությունը համարվում է սլովակյան ռոմանտիկական գրականության նշանակալից ստեղծագործություններից մեկը և թարգմանվել է մի շարք լեզուներով։
Պոեմում հեղինակը պատկերավոր ու արտահայտիչ ներկայացրել է իր սերը Մարինա Պիշլովայի նկատմամբ, ում մայրը բռնությամբ ամուսնացնում է մի հրուշակագործի հետ։ Պոեմի դիպաշարը թույլ է, հիմնական ուշադրությունը նվիրված է քնարական հերոսի ապրումների, հոգեկան տվայտանքների պատկերմանը, այդ պատճառով էլ այն հաճախ բնորոշվում է որպես մեծածավալ բանաստեղծություն, և ոչ թե պոեմ ։
Մարինան համարվում է սիրո ամենանշանակալից երգերից մեկը համաշխարհային գրականության պատմության մեջ, հաճախ համեմատվում է Վիլյամ Շեքսպիրի Ռոմեո և Ջուլիետի հետ ։ Թարգմանվել է լեհերեն, չեխերեն, ֆրանսերեն, հունգարերեն, խորվաթերեն, գերմաներեն ։ Սլովակյան Մարտին քաղաքում՝ որպես մեծարժեք մի գանձ, պահպանվում է պոեմի հեղինակային ձեռագիր օրինակը։ Բանսկա Շտյավնիցայում գործում է այդ պոեմին նվիրված թանգարան, որի երկաթյա վանդակորմին սլովակյան զույգերը ավանդաբար կողպեքներ են կախում՝ որպես իրենց անքակտելի սիրո խորհրդանիշ։
Սլովակների համար «Մարինա»-ն ազգային ռոմանտիզմի ամենանշանակալի ստեղծագործությունն է, ոմանք նույնիսկ այն անվանում են ժողովրդական էպոս ։ Բոլոր դեպքերում՝ դա ռոմանտիկական արտակարգ մի երկ է, որը շատ առումներով առաջ է անցել իր ժամանակից։ Սլովակյան դպրոցներում գրական այդ ստեղծագործությունը հանգամանորեն վերլուծում են ութերորդ դասարանում։ Անցյալում ընդունված էր ընդարձակ հատվածներ արտասանել պոեմից, ոմանք մինչև անգամ ամբողջ պոեմն էին անգիր արտասանում ։
Արտաքին հղումներ
Կատեգորիա:Պոեմներ այբբենական կարգով Կատեգորիա:Սլովակյան գրականություն Կատեգորիա:Ռոմանտիզմ Կատեգորիա:Սլովակիայի մշակույթ
Մարկեղ
Մարկեղ (μακέλη = μάκελλα - բրիչ), գծանշիչ, շարքացանների, հազվադեպ՝ կուլտիվատորների վրա տեղակայվող հարմարանք, որը դաշտի մակերևույթին մեքենայի հետագծին զուգահեռ հետք է թողնում (գծանշում է)։ Մարկեղի երկարությունը հաշվարկված է այնպես, որ ամբողջ դաշտում միջշարային տարածությունները նույնը ստացվեն։ Տրակտորի վրա տեղակայվում է տարբեր երկարության երկու մարկեղ՝ աջ և ձախ։
Կատեգորիա:Գործիքներ
Ձվի գլորում
Ձվի գլորում, սլավոնական և գերմանական Զատկի խաղը, որի ընթացքում փոքրիկ բլուրից կամ հատուկ ուղով գլորում են Զատկի ձվեր։
Goosebumps (երգ)
«Goosebumps», Ամերիկացի ռեփեր Թրևիս Սքոթի երգն է։ Իր երկրորդ ստուդիական ալբոմի (Birds in the Trap Sing McKnight) երրորդ սինգլն է։ Ուղարկվել է ռադիոալիքներ՝ 2016թ. դեկտեմբերի 13-ին, «Grand Hustle Recordsand Epic Records»-ի կողմից : Երգում լսվում է Թրևիսի, ինչպես նաև Ամերիկացի ռեփեր Քենդրիկ Լամարի ձայնը։
Ձվի գլորում
Քրիստոնյաների շրջանում ձվի գլորումը խորհրդանշում է Քրիստոսի հարությունից առաջ նրա գերեզմանից ցած գլորված քարը ։
Խաղի կանոններ
Ձվի գլորումը մրցակցային խաղ է, որի նպատակը այլ խաղացողների ձվերն ստանալն է։ Դրանով այն Զատկի ձվերի հետ կապված այլ սովորույթների օրգանական մասն է, որոնք ենթադրում են գունավոր ձվերի տեղափոխում մեկից մյուսին։
Goosebumps (երգ)
Պատմություն
Billboard-ի հետ հարցազրույցի ժամանակ Թրևիսը պատմեց թե ինչպես է հանդիպել Քենդրիկին, ասելով. Իրեն հանդիպել եմ MTV երաժշտական տեսահոլովակի մրցանակաբաշխության ժամանակ։ Նա ինձ մոտեցավ և ասաց, որ շատ է սիրում իմ ստեղծած երաշտությունը և, որ այն շատ ոգեշնչող է։ Ես շոկի մեջ էի, քանի որ Քենդրիկը աշխարհի ամենալավ ռեփերն է և ինքը իմ երգերը սիրում է։ Սա ինձ ստիպեց շարունակել երգեր ստեղծելը և աշխատելը, որովհետև ես շատ եմ սիրում Քենդրիկին։ Ես նաև շատ եմ սիրում Անդրեի երգերը, Քանյեի երգերը, Ջեյ Զիինը։ Ես սիրում եմ ռեփ ։
Տեսահոլովակ
Տեսահոլովակը թողարկվել է 2017թ. ապրիլի 3-ին «Apple Music»-ում։ Տեսահոլովակի ռեժիսորը BRTHR-ն է, ով նման տեսահոլովակ նաև նկարահանել է The Weeknd-ի «Party Monster» երգի համար ։
Ձվի գլորում
Խաղի կանոններ
Խաղի նախապատրաստման ընթացքում տեղադրվում է ուղին, որը պատրաստվում է ստվարաթղթից կամ փայտից, որի վերևում դրվում են ներկված ձվեր, ինչպես նաև խաղալիքներ և այլ գեղեցիկ իրեր։ Մրցանակները կարող են դասավորվել, օրինակ, ծածկոցի վրա։ Ուղին կարող է թեք լինել, իսկ դրա ձևը տարբեր է ։ Երբեմն խաղը անցկացնում են առանց հատուկ ուղու, իսկ ձվերը գլորում են հատակին , ավազի կամ խոտի վրա։ Յուրաքանչյուր խաղացող գլորում է իր ձուն։ Եթե այն դիպչում է որևէ իրի, խաղացողը շահում է այն ։ Եթե ձուն չի դիպչում որևէ առարկայի, ապա այն մնում է և կարող է բաժին հասնել մեկ այլ խաղացողի որպես մրցանակ ։
Goosebumps (երգ)
Կոմերցիոն հաջողություն
2016թ. սեպտեմբերի 24-ին «Goosebumps»-ը իր դեբյուտն ունեցավ ամերիկյան Billboard Hot 100-ում՝ 92-րդ հորիզոնականում ։ Երգը այնուհետև մի քանի անգամ ևս հասել է հիթ շքերթի թոփ 100 և բարձրացել մինչև 32-րդ հորիզոնական, դառնալով Թրևիսի երրորդ թոփ 40 շարքի հիթը։ 2017թ. հունվարին երգը դարձել է Ոսկի (Gold)՝ ԱՄՆ-ում 500.000-ից ավել պատճեն վաճառելու առիթով։ 2017թ. մարտի 28-ին Թրևիսը հայտնեց, որ երգը դարձել է Պլատին (Platinum) :
Ձվի գլորում
Ձվի գլորում Ամերիկայում
Ավանդույթ է դարձել Սպիտակ տան դիմաց (Սպիտակ տան Զատկի ձվի գլանափաթեթ) կազմակերպել ձվերի գլոման խաղ։ Այդ խաղը ռուսականից տարբերվում է նրանով, որ մրցող րեխաները ձուն գլորում են շերեփի օգնությամբ ։
Գրականություն
Կատեգորիա:Զատիկ
Goosebumps (երգ)
Կենդանի կատարում
2017թ. հունվարի 21-ին Թրևիսը երգը կատարեց «Jimmy Kimmel Live»-ում, իսկ 2017թ. ապրիլի 19-ին այն կատարեց «The Ellen Degeneres» հեռուստաշոուի ժամանակ։
Ծանոթագրություններ
Կատեգորիա:2016 սինգլներ
Մարիամ (լեռներ)
Մարիամ, լեռներ Հայկական լեռնաշխարհում, Կոպա (Կապույտ) լեռներից հարավ Եփրատ գետի և նրա ձախակողմյան վտակ Դերջանի միջև։ Երկարությունը մոտ 45 կմ է, բարձրությունը՝ մինչև 2600 մ (Մարիամ լեռ)։ Կազմված են կրաքարերից, բյուրեղային թերթաքարերից և ուլտրահիմքային ապարների ներժայթուկներից։
Կատեգորիա:Հայկական լեռնաշխարհ
Մեծ Կելեթ
Մեծ Կլեթ (დიდი ყელეთი), գյուղ Վրաստանի կենտրոնական հատվածում։ Վարչականորեն մտնում է Շիդա Քարթլիի մարզի Խաշուրի մունիցիպալիտետի կազմի մեջ։
Պովենչանկա (գետ)
Պովենչանկա (Повенчанка), գետ Ռուսաստանում, հոսում է Կարելական ինքնավար հանրապետությունում։ Թափվում է Ռիբոզերո։ Գետի երկարությունը 19 կմ է, ավազանի տարածքը 69,3 կմ2։
Մեծ Կելեթ
Ըստ 2014 թվականին Վրաստանում անցկացված մարդահամարի տվյալների գյուղի բնակչությունը կազմում է 22 մարդ։ Հիմնականում՝ վրացիներ։
Պովենչանկա (գետ)
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Բարենցի Սպիտակ ծովի ավազանային շրջանին, գետի ջրատնտեսային տեղամասը՝ Ստորին Վիգ սկսած Վիգոզերսկի հիդրոհանգույցից, գետի ենթաավազանը բացակայում է։ Գետի գետային ավազանը Կոլսկի թերակղզին և Կարելիի, թափվում է Սպիտակ ծով։
Մեծ Կելեթ
Գյուղը գտնվում է UTC+4 ժամային գոտում։
Պովենչանկա (գետ)
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր
Տաճարի լեռ
Տաճարի լեռ (الحرم القدسي الشريف, ալ Հարամ ալ Քուդս աշ Շարիֆ — «ազնվագույն սրբություն»; הַר הַבַּיִת, Հար ա Բաիթ, նաև הַר הַמוריה, Հար ա Մորիա), Երուսաղեմի Հին քաղաքում գտնվող, դիրքով այլ շրջանների վրա տիրող, բարձր պատերով պարսպված ուղղանկյուն հրապարակ։ Բարձրությունը ծովի մակարդակից 774 մետր է ։
Քարե պարսպի բարձրությունը ամենաբարձր կետում 45 մետր է։ Քարե շարվածքի ընդհանուր ծավալը 200 հազար մ³ է՝ մի փոքր քիչ քան Գիզայի Մենկաուրի բուրգի ծավալը։
Հուդայականության առաջին, իսլամի երրորդ սրբավայրը սրբավայրը։ Տաճարի լեռան տարածքում են գտնվել՝ Երուսաղեմի առաջին և երկրորդ տաճարները։ Այժմ Տաճարի լեռան տարածքում գտնվում են երկու մզկիթ՝ ալ-Ակսան և Ժայռի գմբեթը  ։
Ծանոթագրություններ
Կատեգորիա:Երուսաղեմ Կատեգորիա:Իսրայելա-պաղեստինյան հակամարտությունը Երուսաղեմում Կատեգորիա:Աստվածաշնչյան վայրեր Կատեգորիա:Երուսաղեմի տեսարժան վայրեր Կատեգորիա:Արաբա-իսրայելական հակամարտություն
Ալան Մարշալ
Ալան Մարշալ, ավստրալիացի գրող։
1930-ական թվականներին հանդես է եկել որպես նովելագիր։ Երկրորդ համաշխարհային պատերազմի (1939-1945) տարիներին եղել է ճակատային թերթի թղթակից։ «Սա իմ ժողովուրդն է» (1944) ճամփորդական նոթերի, «Մենք էլ այդպիսի մարդ ենք» (1948) ակնարկների գրքի, «Ի՜նչ գեղեցիկ են քո ոտքերը» (1949) վեպի և մանկական պատմվածքների հեղինակ է։ Մարշալ նովելագիրը զարգացրել է Հ․ Լոուսոնի ավանդույթները («Պատմիր մեզ հնդկահավի մասին, Զո», 1946, «Ինչպե՞ս ես, էնդի», 1956)։ Հեղինակի ինքնակենսագրությունն է «Ես կարող եմ թռչել ջրափոսերի վրայով» (1955), «Սա այն խոտն է, որ աճում է ամենուր» (1962), «Իմ սրտում» (1963) եռերգությունը։ Մարշալն ապրել է Ավստրալիայի բնիկների մեջ, հավաքել ու մշակել նրանց լեգենդները («Անհիշելի ժամանակների մարդիկ», 1952)։ Եղել է ավստրալա-խորհրդային բարեկամության ընկերության փոխնախագահ։
Ծանոթագրություններ
Կատեգորիա:Ավստրալիայի գրողներ Կատեգորիա:20-րդ դարի պատմաբաններ Կատեգորիա:Ժողովուրդների բարեկամության շքանշանի դափնեկիրներ
Ալեքսանդր Պոկրովսկի
Ալեքսանդր Պոկրովսկի (Покровский, Александр Александрович, ), ռուս նկարիչ, Ռուսաստանի Գեղարվեստի ակադեմիայի իրական անդամ (2012), Ռուսաստանի Դաշնության վաստակավոր արտիստ (2001), Կրասնոյարսկի ​​արվեստի պետական ինստիտուտի ռեկտոր, պրոֆեսոր, Պետրովյան Գիտությունների և արվեստների ակադեմիայի իրական անդամ ։
Կենսագրություն
Ծնվել է 1957 թվականի փետրվարի 23-ին, Չուվաշիայի Մարինսկի-Պոսադսկի շրջանի Ուրակովո գյուղում ։
Արվեստի միջազգային ցուցահանդեսների կազմակերպիչ է, բոլոր մակարդակների միջազգային և անհատական ​​արվեստի ցուցահանդեսների կանոնավոր մասնակից (տարբեր մակարդակների ավելի քան 30 ցուցահանդես) ։
Գրականություն
Կատեգորիա:Նովոդևիչյան գերեզմանատանը թաղվածներ Կատեգորիա:Ռուս նկարիչներ Կատեգորիա:Ռուսաստանի նկարիչների միության անդամներ
Չերնյայ
Չերնյայ (Черняй), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Նենյա գետի ձախ ափով՝ 127 կմ հեռավորության վրա։ Գետի երկարությունը 33 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Չյորնի Սուգաշ
Չյորնի Սուգաշ (Чёрный Сугаш), գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Սուգաշ գետի ձախ ափով՝ 6 կմ հեռավորության վրա։ Գետի երկարությունը 21 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Կատուն գետն է, գետի ենթաավազանը Բիա և Կատուն գետերն են։ Գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։ Տվյալներն ըստ ջրային ռեսուրսների ֆեդերատիվ տեսչության.
Արտաքին հղումներ
Կատեգորիա:Ռուսաստանի գետեր Կատեգորիա:Վերին Օբի ավազանային շրջանի գետեր
Էսկալ
Էսկալ (Escales), համայնք Ֆրանսիայի Օկսիտանիա մարզի Օդ գավառում ։
Բնակչությունը 2008 թվականի դրությամբ կազմում է 360 մարդ, բնակչության խտությունը` 35.36 մարդ/կմ²։ Բնակավայրը զբաղեցնում է 10.18 կմ² տարածք։
Աշխարհագրություն
Գտնվում է Փարիզ քաղաքից 630 կմ հարավ, Մոնպելիե քաղաքից` 105 կմ հարավ-արևմուտք, Կարկասոն քաղաքից` 28 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 229 աշխատունակ (15-64 տարեկան) բնակիչ, որոնցից ակտիվ էին 155-ը, իսկ ոչ ակտիվները` 74։ Ակտիվության ցուցանիշը կազմում է 67,7 %։ 155 աշխատունակ մարդկանցից աշխատել է 131 անձ (77 տղամարդ և 54 կին)։ Գործազուրկ են եղել 24 անձ (10 տղամարդ և 14 կին)։ 74 անաշխատունակներից 16-ը եղել են աշակերտներ կամ ուսանողներ, 25-ը` թոշակառուներ, իսկ 33-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Խոսե Անտոնիո Ռեյես
Խոսե Անտոնիո Ռեյես Կալդերոն (իսպ.՝ José Antonio Reyes Calderón, ), իսպանացի պրոֆեսիոնալ ֆուտբոլիստ, կիսապաշտպան, պաշտպան։ Հանդես էր գալիս իսպանական Սևիլյա ֆուտբոլային ակումբում։ Հանդես է եկել Իսպանիայի ֆուտբոլի ազգային հավաքականում։
Ակումբային
1999-2004 թվականներին հանդես է եկել իսպանական Սևիլյա ֆուտբոլային ակումբի կազմում ։ 2004-2007 թվականներին հանդես է եկել անգլիական Արսենալ ֆուտբոլային ակումբում։ 2006-2007 թվականներին վարձավճարով հանդես է եկել Ռեալ Մադրիդում։ 2007-2012 թվականներին հանդես է եկել իսպանական Ատլետիկո Մադրիդում ։ 2008-2009 թվականներին վարձավճարով հանդես է եկել պորտուգալական Բենֆիկա ֆուտբոլային ակումբում։ 2012 թվականից մինչև հիմա հանդես է գալիս իսպանական Սևիլյա ֆուտբոլային ակումբում  ։
Ախսարջին
Շեուբան, (Æхсæрджын) գյուղ Հարավային Օսիայի հյուսիս-արևմուտքում՝ Ձաուսի շրջանում։ Ըստ 1987 թվականի մարդահամարի տվյալների՝ գյուղի բնակչությունը կազմում է 230 մարդ ։
Բնակչության հիմնական մասը օսերն են, որոնք խոսում են օսերենով։ Կան նաև վրացերենով խոսող վրացիներ և ռուսախոս ռուսներ։
Խոսե Անտոնիո Ռեյես
Ազգային հավաքական
Մահացել է ավտովթարից՝ 2019 թվականի հունիսի 1-ին ։
Ախսարջին
Պատմություն
Գյուղը հիմնադրվել է բնակեցումից մի քանի դար առաջ, Խուգաևների ընտանիքի անդամների կողմից ։ 90-ական թվականների սկզբին գյուղի բնակչությունը զգալիորեն նվազել է և այժմ գյուղը գրեթե դատարկվել է և ունի ընդամենը 230 բնակիչ։
Խոսե Անտոնիո Ռեյես
Ծանոթագրություններ
Կատեգորիա:Իսպանացի ֆուտբոլիստներ Կատեգորիա:Իսպանիայի հավաքականի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Կորդովայի ֆուտբոլիստներ Կատեգորիա:Ֆուտբոլի հարձակվողներ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ Կատեգորիա:Անգլիայի լեգեոներ ֆուտբոլիստներ Կատեգորիա:Անգլիական ֆուտբոլի լիգայի խաղացողներ Կատեգորիա:Ավտոճանապարհային վթարներից զոհվածներ
Ախսարջին
Պատմություն
Տեղի բնակիչները նախկինում մշակել են գարի և տվել են հարուստ բերք համապատասխանաբար Ռուսական կայսրության և Վրաստանի կառավարություններին։ Բացի գարու արտադրությունից, տեղի բնակիչները մշակում են նաև այլ մշակաբույսեր, ինչպիսիք են՝ եգիպտացորեն, լոբի և այլն։ Գյուղի բնակիչները պահում են նաև անասուններ և այլ ընտանի կենդանիներ։ Գյուղի բնակիչները պահում են ոչխարներ, կովեր և այծեր։
Ծանոթագրություններ
Կատեգորիա:Հարավային Օսիայի գյուղեր
Տորկիարոլո
Տորկիարոլո  (Torchiarolo), կոմունա Իտալիայում։ Գտնվում է Ապուլիա մարզում՝ Բրինդիզի գավառում։ Բնակչությունը կազմում է 5067 մարդ, բնակչության խտությունը կազմում է 159 մարդ/կմ²։ Զբաղեցնում է 32 կմ² տարածք։ Փոստային ինդեքս՝ 72020, հեռախոսային կոդ՝ (+39) 0831։
Կոմունայի հովանավորներն են Տիրոջ Սուրբ և Կենարար Խաչը, տոնը նշվում է հոկտեմբերի երկրորդ կիրակի օրը, և Սուրբ Աստվածածինը, տոնը նշվում է Սուրբ Զատիկից հետո երեքշաբթի օրը։
Ժողովրդագրություն
Բնակչության աճ։
Արտաքին հղումներ
Կատեգորիա:Իտալիայի բնակավայրեր
Խոց (այլ կիրառումներ)
Խոց, կարող է վերաբերվել
Բոյուք Սըրտ
Բոյուք Սըրտ, լեռ Հայկական լեռնաշխարհում, Արսիան լեռնաշղթայի հյուսիսային հատվածում, Ճորոխ գետի ստորին հոսանքից աջ, բարձրությունը ավելի քան 3000 մետր ։
Ծանոթագրություններ
Կատեգորիա:Հայկական լեռնաշխարհի լեռներ Կատեգորիա:Թուրքիայի լեռներ